33 §	LAUSUNNON ANTAMINEN POLIISIN PALVELUVERKOSTON KEHITTÄMISESTÄ

Sisäasiainministeriö lausuntopyyntö 4.12.2012:

Poliisin hallintorakenneuudistuksen, Pora III, valtakunnallinen hanketyöryhmä pyytää lausuntoa esitettävistä muutoksista poliisin palveluverkostoon. Työryhmä on laatinut luonnoksen poliisin toimipisteiden sijoittumisen kriteereiksi ja kriteerien mukaisesta palveluverkostosta. Luonnokset esityksiksi ovat esityslistan mukana.

Lausunto pyydetään toimittamaan viimeistään 14.1.2013.

Kaupunginkanslia

Haminaa koskevat muutokset näkyvät Kymenlaakson ja Etelä-Karjalan poliisilaitosalueita esittävästä kartasta. Haminan osalta sisäasiainministeriön poliisiosaston tavoitteena on tilankäytön tehostaminen ja toimintojen osittainen siirto Kotkaan. Kymenlaakson poliisilaitokselta saadun tiedon mukaan tilankäytön tehostaminen on jo Haminan osalta tapahtunut ja poliisi on luopunut osasta Haminassa käytössä olleista tiloista. Toimintojen osittainen siirtäminen Kotkaan tapahtunee siinä tapauksessa, jos Kotkan poliisitalohanke toteutuu. Todennäköisesti tällöin on kyse poliisikoiratoimintojen siirtämisestä.

Keskeisintä poliisiosaston suunnitelmissa on kuitenkin, että Haminaan jää poliisiasema, jossa on omaa henkilöstä ja jossa on myös lupapalvelutoiminnot.

Valmistelija: Kaupunginsihteeri Jorma Seppänen, puh 040 5640 206.

Kaupunginjohtajan ehdotus:
Kaupunginhallitus päättää todeta poliisin palveluverkon kehittämissuunnitelmista Haminan osalta seuraavaa:

Haminan kaupunki pitää erittäin tärkeänä, että Haminan kaupungissa on tulevaisuudessakin riittävillä resursseilla varustettu poliisiasema. Lähitulevaisuudessa on odotettavissa Venäjältä tulevan turismin jatkuva kasvu. Rajan läheisyyteen on tulossa kasino ja liikekeskustoimintaa. Jo pelkästään nämä hankkeet puoltavat sitä, että Haminan poliisiaseman voimavaroja ei vähennetä ja sen toimintavalmius taataan.

Kaupunginhallituksen päätös:
Ehdotus hyväksyttiin.
______________

Otteen oikeaksi todistaa Haminassa 15.1.2013

Ritva Vierikko, arkistonhoitaja